CELEX: 62021CN0499
Language: et
Date: 2021-08-13 00:00:00
Title: Kohtuasi C-499/21 P: Apellatsioonkaebus, mille esitasid 13. augustil 2021 Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton ja Gillian Margaret Clayton Üldkohtu (kümnes koda) 8. juuni 2021. aasta otsuse peale kohtuasjas T-252/20: Silver jt versus nõukogu

6.12.2021   
            
            
               ET
            
            
               Euroopa Liidu Teataja
            
            
               C 490/17
            
         
      Apellatsioonkaebus, mille esitasid 13. augustil 2021 Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton ja Gillian Margaret Clayton Üldkohtu (kümnes koda) 8. juuni 2021. aasta otsuse peale kohtuasjas T-252/20: Silver jt versus nõukogu
      (Kohtuasi C-499/21 P)
      (2021/C 490/17)
      Kohtumenetluse keel: inglise
      
         Pooled
      
      
         Apellandid: Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton (esindajad: dikigoros P. Tridimas ning solicitors A. von Westernhagen ja D. Harrison)
      
         Teine pool menetluses: Euroopa Liidu Nõukogu
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada vaidlustatud kohtuotsus;
               
            
                  —
               
               
                  tunnistada kohtuasjas T-252/20 esitatud hagi vastuvõetavaks;
               
            
                  —
               
               
                  rahuldata apellandi taotlused, mille ta esitas Üldkohtu menetluses;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Apellandid leiavad, et Üldkohus rikkus õigusnormi, sest ta järeldas, et:
      
                  a)
               
               
                  apellante vaidlusalune otsus isiklikult ei puudutanud;
               
            
                  b)
               
               
                  nõukogu otsus (EL) 2020/135 (1) Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta ei ole halduse üldakt.
               
            Apellandid on seisukohal, et asjasse puutuv otsus puudutab neid isiklikult, sest:
      
                  a)
               
               
                  nad kuuluvad piiratud isikute ringi, mis ei saa muutuda ja kuhu ei saa pärast vaidlusaluse otsuse jõustumist isikuid lisanduda;
               
            
                  b)
               
               
                  vaidlustatud otsus jätab nad ilma liidu kodakondsusest ja sellest staatusest tulenevatest õigustest. Arvestades, et kodakondsus on liidu elanike põhistaatus, on see konkreetne neile antud ainuõigus, mis on võõrandamatu õigus, mida ei saa Ühendkuningriigi väljaastumise tõttu kehtetuks muuta.
               
            Apellandid leiavad samuti, et vaidlustatud otsus on halduse üldakt, sest:
      
                  a)
               
               
                  kohtupraktika kohaselt on kõik üldkohaldatavad aktid, mis ei ole seadusandlikud aktid, halduse üldaktid;
               
            
                  b)
               
               
                  asjaolu, et vaidlustatud otsusega jõustub väljaastumisleping, mis on normihierarhias kõrgemal kohal kui liidu institutsioonide poolt vastu võetud õigusaktid, on asjasse puutumatu;
               
            
                  c)
               
               
                  väide, et väljaastumislepingut võib pidada välistasandil samaväärseks seadusandliku aktiga sisetasandil, on ekslik;
               
            
                  d)
               
               
                  väide, et vaidlustatud otsus on kõrge demokraatliku legitiimsusega, on väär.
               
            
         (1)  Nõukogu 30. jaanuari 2020. aasta otsus (EL) 2020/135 (ELT 2020, L 29, lk 1).